|  |  |  |  |
| --- | --- | --- | --- |
| **Pkt** | **SSA-U versjon 03-04-2009 (sist endret 01-07-2012)** | **Pkt** | **SSA-U ny versjon 01-12-2013** |
| **1.5** | Rett til avtale om vedlikehold og brukerstøtte Kunden har rett til å inngå avtale om vedlikehold og service med Leverandøren, eller med tredjepart som etter nærmere avtale kan utføre dette på Leverandørens vegne. Dersom partene ikke avtaler annet skal slik avtale inngås på grunnlag av en av Statens standardavtaler om vedlikehold og service av utstyr og programmer. Avtale om vedlikehold og service bør inngås samtidig med denne avtalen. Hvis slik avtale ikke inngås samtidig med denne avtalen, har Leverandøren plikt til i 2 (to) år fra utløpet av godkjenningsperioden å inngå slik avtale når Kunden ønsker det. Kunden har i så fall rett til å kreve ytelser og prismessige betingelser som ikke er dårligere enn Leverandørens alminnelige betingelser (f. eks listepriser) på tidspunktet for inngåelse av vedlikeholdsavtalen. I denne perioden er Leverandøren forpliktet til å opprettholde tilgang på nødvendig kompetanse på ytelser som er levert etter denne avtalen. | **1.5** | ***Opsjon* på avtale om vedlikehold og *service*** Kunden har *opsjon på* å inngå avtale om vedlikehold og service med Leverandøren. *Opsjonen må løses ut senest innen Leveringsdag eller innen utløpet av eventuell Garantiperiode.* Dersom partene ikke avtaler annet skal slik avtale inngås på grunnlag av en av Statens standardavtaler om vedlikehold og service av utstyr og programmer. *Priser og nærmere betingelser for det vederlaget Kunden skal betale for Leverandørens ytelser fremgår av bilag 7.* |
| **2.6.4** **(siste avsnitt)** | **Endelig godkjenning – Leveringsdag**Kundens godkjennelse er ikke til hinder for at Kunden senere kan kreve utbedret feil og mangler som Kunden ikke oppdaget i godkjenningsperioden, eller feil som ikke er rettet av Leverandøren i godkjenningsperioden. Leverandørens eventuelle krav på dekning av ekstra utgifter er regulert i punkt 4.3. | **2.6.4****(siste avsnitt)** | **Endelig godkjenning – Leveringsdag** Kundens godkjennelse er ikke til hinder for at Kunden senere kan kreve utbedret feil og mangler som Kunden ikke oppdaget i godkjenningsperioden *og som han heller ikke burde oppdaget*, eller feil som ikke er rettet av Leverandøren i godkjenningsperioden. Leverandørens eventuelle krav på dekning av ekstra utgifter er regulert i punkt 4.3.  |
| **2.7.3****(første avsnitt)** | Midlertidig stansing av leveransenKunden kan med skriftlig varsel til Leverandøren kreve at gjennomføringen av leveransen stanses midlertidig. | **2.7.3****(første avsnitt)** | Midlertidig stansing av leveransenKunden kan med *minimum 7 kalenderdagers* skriftlig varsel til Leverandøren kreve at gjennomføringen av leveransen stanses midlertidig. |
| **3.1 (siste avsnitt)** | **Rett til endringer av avtalens innhold (leveranseendring)**Dersom Leverandørens samlede vederlag etter fradrag og tillegg reduseres med mer enn 15 (femten) prosent av den opprinnelige kontraktsprisen, skal reduksjonen behandles som delvis avbestilling, jf. punkt 2.7.  | **3.1 (nytt tredje avsnitt)** | **Rett til endringer av avtalens innhold (leveranseendring)***Dersom anskaffelsen er underlagt regelverket for offentlige anskaffelser, gjelder bestemmelsen kun i den grad Kunden finner dette i tråd med anskaffelsesregelverket.*Dersom Leverandørens samlede vederlag etter fradrag og tillegg reduseres med mer enn 15 (femten) prosent av den opprinnelige kontraktsprisen, skal reduksjonen behandles som delvis avbestilling, jf. punkt 2.7.  |
| **5.3** | **Bruk av under­leverandør** Leverandørens bruk og utskifting av underleverandør skal godkjennes skriftlig av Kunden. Godkjennelse kan ikke nektes uten saklig grunn. Underleverandør som er godkjent skal angis i bilag 6. | **5.3** | **Bruk av under­leverandør** Leverandørens bruk og utskifting av underleverandør skal godkjennes skriftlig av Kunden. Godkjennelse kan ikke nektes uten saklig grunn. *Dersom anskaffelsen er underlagt regelverket for offentlige anskaffelser, gjelder bestemmelsen kun i den grad Kunden finner dette i tråd med anskaffelsesregelverket.*Underleverandør som er godkjent skal angis i bilag 6. |
| **11.5.2** **(første og andre avsnitt)** | Dagbot ved forsinkelseBlir ikke avtalt tidspunkt for installasjonsdag, oppstart godkjenningsperiode, leveringsdag eller annen frist som partene i bilag 4 har knyttet dagbøter til, overholdt, og det ikke skyldes force majeure eller Kundens forhold, foreligger en forsinkelse fra Leverandørens side som gir grunnlag for dagbot.Dagboten påløper automatisk. Dagboten utgjør 0,15 prosent av samlet vederlag for leveransen (kontraktssummen) ekskl. merverdiavgift for hver kalenderdag forsinkelsen varer, men begrenset til maksimalt 100 (hundre) kalenderdager. | **11.5.2****(nytt andre avsnitt)** | **Dagbot ved forsinkelse** Blir ikke avtalt tidspunkt for installasjonsdag, oppstart godkjenningsperiode, leveringsdag eller annen frist som partene i bilag 4 har knyttet dagbøter til, overholdt, og det ikke skyldes force majeure eller Kundens forhold, foreligger en forsinkelse fra Leverandørens side som gir grunnlag for dagbot.*Dersom Leverandøren er forsinket til installasjonsdag eller senere milepæler som partene har knyttet dagbøter til, så forskyves de senere frister tilsvarende det antall kalenderdager dagboten har løpt.*Dagboten påløper automatisk. Dagboten utgjør 0,15 prosent av samlet vederlag for leveransen (kontraktssummen) ekskl. merverdiavgift for hver kalenderdag forsinkelsen varer, men begrenset til maksimalt 100 (hundre) kalenderdager. |
| **11.5.5** | **Erstatning**Kunden kan kreve erstattet ethvert direkte tap, herunder tap som skyldes merarbeid og andre direkte kostnader i forbindelse med forsinket driftsstart eller driftsavbrudd, som med rimelighet kan tilbakeføres til forsinkelse, mangel eller annet mislighold fra Leverandørens side, med mindre Leverandøren godtgjør at misligholdet eller årsaken til misligholdet ikke skyldes Leverandøren.Dagbøter kommer til fradrag i eventuell erstatning for samme forsinkelse. | **11.5.5** | **Erstatning**Kunden kan kreve erstattet ethvert direkte tap, herunder tap *av data så fremt datahåndtering er Leverandørens ansvar under avtalen,* som *følger av* forsinkelse, mangel eller annet mislighold *iht. punkt 11.1*, med mindre Leverandøren godtgjør at misligholdet eller årsaken til misligholdet ikke skyldes Leverandøren.Dagbøter kommer til fradrag i eventuell erstatning for samme forsinkelse. |
| **11.5.6** | **Erstatningsbegrensning**Erstatning for indirekte tap kan ikke kreves. Tap av data anses som indirekte tap, bortsett fra hvor dette skyldes datahåndtering som er Leverandørens ansvar under avtalen. Samlet erstatning i avtaleperioden er begrenset til et beløp som tilsvarer kontraktssummen eksklusiv merverdiavgift.Har Leverandøren eller noen denne svarer for utvist grov uaktsomhet eller forsett, gjelder ikke de nevnte erstatningsbegrensningene. | **11.5.6** | **Erstatningsbegrensning**Erstatning for indirekte tap kan ikke kreves. *Som indirekte tap regnes tap som nevnt i kjøpslovens § 67 andre ledd.**Erstatningsbegrensningene foran i denne bestemmelsen gjelder ikke kostnader ved vanlige tiltak som kompenserer at Leveransen er forsinket eller har mangler, og kostnader ved tiltak som begrenser annet tap enn nevnt over.*Samlet erstatning i avtaleperioden er begrenset til et beløp som tilsvarer kontraktssummen eksklusiv merverdiavgift.Har Leverandøren eller noen denne svarer for utvist grov uaktsomhet eller forsett, gjelder ikke de nevnte erstatningsbegrensningene. |
| **12.5**  | **Erstatning** Leverandøren kan kreve erstattet ethvert direkte tap som med rimelighet kan tilbakeføres til misligholdet, med mindre Kunden godtgjør at misligholdet eller årsaken til misligholdet ikke skyldes Kunden.Avtalens bestemmelse om erstatningsbegrensning i punkt 11.5.6, gjelder tilsvarende. | **12.5** | **Erstatning** Leverandøren kan kreve erstattet ethvert direkte tap som *følger av* *mislighold iht. punkt 12.1*, med mindre Kunden godtgjør at misligholdet eller årsaken til misligholdet ikke skyldes Kunden.Avtalens bestemmelse om erstatningsbegrensning i punkt 11.5.6, gjelder tilsvarende. |
| **15.3****(tredje avsnitt)** | **Overdragelse av rettigheter og plikter**Retten til vederlag etter denne avtalen kan fritt overdras. Slik overdragelse fritar ikke vedkommende part fra hans forpliktelse og ansvar. | **15.3 (nytt tredje avsnitt)** | **Overdragelse av rettigheter og plikter***Dersom anskaffelsen er underlagt regelverket for offentlige anskaffelser, gjelder bestemmelsen kun i den grad Kunden finner dette i tråd med anskaffelsesregelverket.*Retten til vederlag etter denne avtalen kan fritt overdras. Slik overdragelse fritar ikke vedkommende part fra hans forpliktelse og ansvar. |
| **15.4** | **Konkurs, akkord eller lignende**Hvis det i forbindelse med Leverandørens virksomhet åpnes gjeldsforhandlinger, akkord eller konkurs, eller annen form for kreditorstyring gjør seg gjeldende, har Kunden rett til å heve avtalen med øyeblikkelig virkning. | **15.4** | **Konkurs, akkord eller lignende**Hvis det i forbindelse med Leverandørens virksomhet åpnes gjeldsforhandlinger, akkord eller konkurs, eller annen form for kreditorstyring gjør seg gjeldende, har Kunden rett til å heve avtalen med øyeblikkelig virkning, *så fremt ikke annet følger av ufravikelig lov*. |